اسلام آباد(اے پی پی) وزیر خارجہ شاہ محمود قریشی نا کماشی ٹی ، وزارت خارجہ ٹی کوروناوائرس دین انا چیلنج تون مون تننگ نا بابت بڑزکو کولی دیوان اس اڈ ہلک۔ جمعہ نادے آ دیوان اٹی پیشن نا ملک آتے ٹی چاری پاکستانی تا زوت وطن آ پدی اتنگ ءِ پک کننگ کن چندی پلو آتیا جاچ ءِ ہلنگا۔ بنجائی وزیر ہوابازی غلام سرور خان، وزیراعظم نا خصوصی کمکار جان جوڑی ڈاکٹر ظفرمرزا، خصوصی کمکار اوورسیزپاکستانی سید ذوالفقار بخاری، خصوصی کمکار نیشنل سیکورٹی ڈاکٹر معید یوسف، سیکرٹری خارجہ سہیل محمود، سیکرٹری ہوابازی ڈویڑن حسن ناصر جامی، چیئرمین این ڈی ایم اے لیفٹیننٹ جنرل محمد افضل، ایگزیکٹو ڈائریکٹر این آئی ایچ جنرل عامر اکرام ، سی ای او شوکت خانم ڈاکٹر فیصل سلطان و وزارت خارجہ نا سینئر کمامدارآک دیوان اٹی بشخ ہلکر۔
